ຊາວເຄີດ ສູ້ລົບກັບ ກະບົດ ລັດອິສລາມ ໂດຍປາດສະຈາກ ການສະໜັບສະໜູນ ຂອງ ກຸ່ມແນວໂຮມ
ຊາວເຄີດ ສູ້ລົບກັບລັດອິສລາມ ໂດຍປາດສະຈາກ ການສະໜັບສະໜູນ ໃນການໂຈມຕີ ທາງອາກາດ ຂອງກຸ່ມແນວໂຮມ .
ທະຫານບ້ານຊາວເຄີດ ໃນພາກເໜືອຂອງຊີເຣຍ ໄດ້ສືບຕໍ່ ການປະທະກັນກັບ ພວກຫົວຮຸນແຮງລັດອິສລາມ ໃນວັນຈັນ ວານນີ້ ໃນຂະນະທີ່ກຳລັງຂອງແນວ ໂຮມ ມ້ວນທ້າຍການໂຈມ ຕີທາງອາກາດ ໃນອາທິດທໍາ ອິດ ດ້ວຍການໂຈມຕີຮອບໃໝ່ ໃສ່ທີ່ຕັ້ງຂອງພວກຫົວຮຸນແຮງ ໃນຊີເຣຍ ແລະອີຣັກ ກອງບັນຊາການ CENTCOM ຂອງສະຫະລັດ ກ່າວວ່າ ຈໍແດນ ແລະສະຫະ ລັດ ອາຣັບເອເມີເຣັສ ໄດ້ເຂົ້າຮ່ວມການໂຈມຕີ ຂອງ ແນວໂຮມຢູ່ໃນຊີເຣຍ ກຳລັງຂອງກຸ່ມແນວໂຮມ ໄດ້ທຳລາຍລົດ ອາວຸດຍຸດໂທປະກອນ ແລະຄ້າຍຕ່າງໆ ຂອງພວກຫົວຮຸນແຮງ ລັດອິສລາມ ຢູ່ໃນຫລາຍໆເຂດຂອງປະເທດໃກ້ກັບເມືອງ Aleppo, Raqqa, Manbij ແລະ Deir el Zour ແຕ່ການໂຈມຕີຂອງກຸ່ມແນວໂຮມ ບໍ່ໄດ້ໄປເຖິງ ເມືອງ Kobane ທີ່ຮູ້ກັນໃນອີກຊື່ນຶ່ງວ່າ Ain al-Arab ຂອງຊາວເຄີດໃກ້ກັບຊາຍແດນເທີກີ ບ່ອນທີ່ການສູ້ລົບໄດ້ເຮັດໃຫ້ ຊາວ ເຄີດ ໃນຊີເຣຍ ຫຼັ່ງໄຫລຂ້າມຊາຍແດນ ແລະພາໃຫ້ເທີກີ ເສີມກຳລັງທະຫານຂອງທະ ຫານຂອງຕົນຢູ່ຕາມເຂດຊາຍແດນ ຢູ່ໃນແນວໜ້າເຂດທີສອງ ຂອງການສູ້ລົບຕ້ານພວກຫົວຮຸນແຮງລັດອິສລາມນັ້ນ ກອງ ທັບສະຫະລັດ ກ່າວວ່າ ການໂຈມຕີທາງອາກາດສາມເທື່ອໃນອີຣັກ ໄດ້ທຳລາຍບັນດາ ລົດຂອງພວກຫົວຮຸນແຮງໃກ້ກັບເມືອງ Kirkuk, Sinjar ແລະແຫ່ງອື່ນໆ ໃນພາກຕາເວັນຕົກສຽງເໜືອຂອງປະເທດດັ່ງກ່າວ